Den første i Danmark som var præget af oplysningen, og som det lykkedes at få udbredt sine ideer til et større publikum, var den [[Norge|norskfødte]] [[Ludvig Holberg]]. På sine rejser til Europas store universitetsbyer fik han et godt indblik i de nyere strømninger, der begyndte i de første årtier af århundredet. Han læser blandt andet [[Pierre Bayle]]s leksikon, mens han opholdt sig i [[Rom]] <ref>Fr. Winkel Horn (red.), ''Holbergs levned'', A. Christiansens forlag, u. å. [1897], s. 97</ref>, og gør sig også bekendt med andre af tidens kontroversielle forfattere. Med værket ''Morals Kierne eller Introduction til Naturens og Folke-Rettens Kundskab'' (1716) viser han sin forankring i teorien om [[naturret]]ten. Holberg var først og fremmest optaget af filosofien som kernen til al videnskab, metoden var den [[Sokrates|sokratiske]].<ref>Carl Henrik Koch, 2003, s. 213</ref> Han anså mennesket for at være et fornuftsvæsen, men han har ikke tilsluttet sig noget specifikt rationalistisk system, han anvendte i stedet snarere en form for empirisk psykologi i sine værker.<ref>Carl Henrik Koch, 2003, s. 219</ref>
Filosofi Historie Videnskab Humaniora